stanford-oval/wikipedia huggingface dataset:
דרך הטבק (סרט)
תקציר העלילה

משפחת לסטר יושבת כבר 100 שנים באזור כפרי במזרח ג'ורג'יה, שנקרא "דרך הטבק". בעבר האזור פרח מגידולי טבק וכותנה, ומצבם הכלכלי היה מצוין, אבל עם השנים המצב הלך והדרדר וכיום הם גרים בבית מט ליפול על אדמה שכבר אינה שלהם.
אבי המשפחה הוא ג'יטר לסטר (צ'רלי גרייפווין), אשר מתאפיין בבטלנות ואנאלפביתיות, לבוש סחבות, שמתפרנס ממכירת גזרי עצים במכונית המקרטעת שלו. הוא מסרב בעקשנות לעבור לעיר ולהיות פועל בבתי החרושת לטכסטיל. אתו גרה אשתו, עדה (אליזבת פטרסון), בנו דוד חובב המכוניות ומוגבל קצת בשכלו, בתו אלי מיי בת 23 (ג'ין טירני), שמשדרת מיניות, אבל כמעט אינה פותחת את פיה. חתנו, לאב בנסי (ווארד בון) נשוי לבתו פרל, אבל היא בורחת ממנו. כשלאב מגיע להתלונן על כך, ובידיו שק עם לפת, מתנפלים עליו הלסטרים הרעבים וחוטפים את השק כדי לאכול מיד את הלפת. לאחר שמצפונו מציק לו, הוא מבקש מחילה מהאחות בסי.
למקום מגיע טים הרמון (דיינה אנדרוז), בנו של בעל האדמות, ביחד עם הבנקאי שלו מר פיין (גרנט מיטשל). ג'יטר מבקש הלוואה אבל טים מודיע לו שהאדמה כבר בידי הבנק והבנקאי פיין מוכן להחכיר לו תמורת 100 דולר לשנה.
בבניין סמוך גרה בסי רייס (מרג'ורי רמביו), אלמנה בת 50, שמטיפה לכולם לחזור לדת ולשיר מזמורים דתיים. היא מודיעה לג'יטר כי ברצונה להינשא לדוד. ג'יטר מרוצה, מכיוון שיודע כי ברשותה כסף מהביטוח של בעלה המנוח. אולם הוא מתאכזב, כשהיא קונה לדוד מכונית חדשה בסכום של 800 דולר. דוד נוהג במכונית בפראות וגורם לה נזקים.
ג'יטר מבקש לנסוע איתם העירה לקנות עצים. הם משתכנים במלון ובלילה בורח ג'יטר עם המכונית, נתפס על ידי שוטר ומובא לחקירה, שם הוא פוגש את בסי ודוד. המכונית החדשה נראית כגרוטאה. לאב מגיע שוב לג'יטר, ובוכה על בריחת פרל, וג'יטר מציע לו את אלי מיי שהיא "רווקה זקנה" בת 23, והיא שמסכימה מיד ומצטרפת ללאב.
ג'יטר לא מצליח לגייס 100 דולר והבנק מבקש לפנותו. הם אורזים את מטלטליהם הספורים וצועדים לעבר בית מחסה אבל בדרך עוצר אותם טים, נותן לג'יטר 50 דולר לחצי שנה ו-10 דולר לקניית זרעים. ג'יטר אומר לאשתו כי יתחיל את תוכנית שיקום החווה "בהקדם".
צוות השחקנים

| שם השחקן/ית | שם הדמות | הערות |
| --- | --- | --- |
| צ'רלי גרייפווין | ג'יטר לסטר |  |
| מרג'ורי רמביו | בסי רייס | אחות מטיפה |
| אליזבת פטרסון | עדה לסטר |  |
| ג'ין טירני | אלי מיי לסטר |  |
| ויליאם טרייסי | דוד לסטר |  |
| דיינה אנדרוז | טים הרמון |  |
| ווארד בונד | לאב בנסי | חתנו של לסטר |
| גרנט מיטשל | ג'ורג' פיין | פקיד בנק |
הערות שוליים

↑  המחזה הועלה בתיאטרון האוהל ב-1953 בתרגומו של דן בן אמוץ עם מאיר מרגלית בתפקיד הראשי. השיר "דרך הטבק" של רפי בן משה זכה לפרסום רב בביצוע הדודאים.
↑  ברחוב הטובקו, המשקיף, 4 בדצמבר 1942
OpenWrt

| --- | --- |


מסך ההתחברות של OpenWrt
 מפתח:  Gábor Juhos, Hauke Mehrtens, Florian Fainelli, Jo-Philipp Wich 
 משפחה:  לינוקס
 מודל קוד:  תוכנה חופשית
 מחזור חיים:  6 בינואר 2004 – הווה (21 שנים) 
 גרסה אחרונה:  10.03 (Backfire) ב־7 באפריל 2010
 סוג גרעין:  מונוליתי
 סוג רישיון:  GPL
 מצב עבודה:  עדכני
 מנהל חבילות:  opkg 
 פלטפורמות:  x86, PowerPC, SPARC, SuperH, Ubicom, ארכיטקטורת MIPS, ETRAX CRIS, Motorola 68000 family, AVR32, ARM, x86-64 
 אתר אינטרנט:  https://openwrt.org/ 
 
OpenWrt היא הפצת לינוקס שמשמשת בעיקר להפעלת נתבים ביתיים. היא שימשה במקור לנתב WRT54G של לינקסיס (היום חברה בבעלות סיסקו) אולם יכולה להפעיל מגוון נתבים פשוטים ואף התקנים רבים אחרים.
מלבד נתבים, משתמשים בגרסאות של OpenWrt גם בהתקנים ניידים כגון OpenMoko ו-Ben NanoNote.
מלבד נתב אלחוטי בסיסי, OpenWrt כולל חבילות אופציונליות רבות ויכול לשמש כשרת המספק מגוון שירותים.
היסטוריה > WRT54G

בשנת 2002 הוציאה חברת לינקסיס נתב מדגם WRT54G. הנתב הריץ מערכת לינוקס משובצת שהשתמשה, בין השאר, בBusyBox. בניגוד לדרישות רישיון הGPL של רכיבים שונים, וביניהם BusyBox, חברת לינקסיס לא סיפקה ללקוחותיה את קוד המקור ואף הסתירה את העובדה שהתוכנות הללו בשימוש. ביוני 2003 הבחינו בכך מספר משתמשים. מכיוון שחברת סיסקו (שרכשה מאז את לינקסיס) סירבה לספק את קוד המקור המלא כנדרש מהרישיון, הוגשה בסופו של דבר תביעה נגדה ע"ע מוסד התוכנה החופשית בשם מפתחי BusyBox ובשם מפתח לינקס בשם האראלד וולטה. בסופו של דבר זה הסתיים בפשרה וסיסקו הוציאה את קוד המקור המלא.
שנה לאחר מכן החליטה סיסקו להוציא דגם חדש של WRT54G (גרסה 5) אשר הכיל פחות שטח אחסון והריץ VxWorks. הדגם המקורי הופץ מעתה בשם WRT54GL. סביב אותו הדגם, עם קוד המקור שיצא, החלה להתפתח קהילת מפתחים. התפתחו מספר הפצות שונות, שהבולטת ביניהן היא OpenWrt.
הערות שוליים

↑  הודעה על יציאת גרסה 10.03 Backfire מתוך אתר OpenWrt
↑  ההודעה של אנדרו מיקלס ברשימת התפוצה של לינוקס על השימוש בלינוקס וב-BusyBox בנתב WRT54G
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
נתב לינקסיס WRT54GL
לכל הנערים: נ.ב. אני עדיין אוהבת אותך

| --- | --- |

כרזת הסרט
 מבוסס על:  P.S. I Still Love You מאת ג'ני האן
 בימוי:  מייקל פימוגנרי 
 הופק בידי:  מאט קפלן
 תסריט:  ג'יי מילס גודלו 
 עריכה:  ג'ו קלוץ
 שחקנים ראשיים:  לאנה קונדור   נואה סנטינאו   ג'ורדן פישר   אנה קאת'קארט   ג'אנל פאריש   רוס באטלר
 מוזיקה:  ג'ו וונג
 צילום:  מייקל פימוגנרי 
 מדינה:  ארצות הברית ארצות הברית
 חברת הפקה:  Overbrook Entertainment   Awesomeness Films   Ace Entertainment
 חברה מפיצה:  נטפליקס
 שיטת הפצה:  וידאו על פי דרישה, ישירות לווידיאו 
 הקרנת בכורה:  12 בפברואר 2020
 משך הקרנה:  102 דקות
 שפת הסרט:  אנגלית
 סוגה:  דרמת נעורים
 מקום התרחשות:  פורטלנד 
 סרט קודם:  לכל הנערים שאהבתי
 אתר רשמי
 דף הסרט ב־IMDb
 
לכל הנערים: נ.ב. אני עדיין אוהבת אותך (באנגלית: To All the Boys: P.S. I Still Love You) הוא סרט דרמת נעורים אמריקאי של נטפליקס. הוא עלה לשירות ההזרמה של החברה ב-12 בפברואר 2020. זהו סרט המשך לסרט "לכל הנערים שאהבתי" משנת 2018.
עלילה

העלילה מלווה את תחילת מערכת היחסים שבין לארה-ג'ין לפיטר, את חזרתם המפתיעה של בני-הזוג לשעבר של שניהם, ואת העליות והמורדות במערכת היחסים.
שחקנים

לאנה קונדור – לארה-ג'ין
נואה סנטינאו – פיטר קווינסקי
ג'ורדן פישר – ג'ון אמברוז מק'קלארן
אנה קאת'קארט – קיטי
ג'אנל פאריש – מרגוט
רוס באטלר – טרוור פיק
מדלן ארתור – כריסטין
אמיליה באראנאק – ג'נבייב (ג'ן)
הולנד טיילור – אדית
סאראיו ראו – טרינה רוטשילד
ג'ון קורבט – אביה של לארה-ג'ין
הפקה

בנובמבר 2018 הודיעה נטפליקס כי תוציא סרט המשך לסרט "לכל הנערים שאהבתי".
במרץ 2019 דווח כי במאי הסרט יהיה מייקל פימוגנארי.
שלב הצילומים החל בוונקובר ב-27 במרץ 2019.
הטריילר הראשון של הסרט פורסם ב-19 בדצמבר 2019, והסרט עצמו יצא ב-12 בפברואר 2020.
ביולי 2019 הודיעה נטפליקס כי תוציא סרט נוסף ושלישי בסדרה, "לכל הנערים: לעולם ועד".
הערות שוליים

↑  McNary, Dave (27 בנובמבר 2018). "'To All the Boys I've Loved Before' Sequel in the Works". Variety. נבדק ב-28 בנובמבר 2018. {{cite web}}:  (עזרה)
↑  Hipes, Patrick (19 בדצמבר 2018). "'To All The Boys I've Loved Before 2': Lana Condor & Noah Centineo Are Returning, Netflix Says". Deadline Hollywood. נבדק ב-19 בדצמבר 2018. {{cite web}}:  (עזרה)
↑  Galuppo, Mia (22 במרץ 2019). "'To All the Boys I've Loved Before' Sequel Taps New Director as Supporting Cast Returns (Exclusive)". The Hollywood Reporter. נבדק ב-4 באפריל 2019. {{cite web}}:  (עזרה)
↑  Schremph, Kelly (27 במרץ 2019). "Noah Centineo & Lana Condor Officially Started Filming The 'To All The Boys I've Loved Before' Sequel". Bustle. נבדק ב-4 באפריל 2019. {{cite web}}:  (עזרה)
↑  Melas, Chloe (2019-12-19). "The 'To All the Boys: P.S. I Still Love You' trailer is here". CNN. נבדק ב-2020-03-09.{{cite web}}:  תחזוקה - ציטוט: url-status (link)
↑  Hipes, Patrick; N'Duka, Amanda (15 באוגוסט 2019). "'To All The Boys I've Loved Before' Sequel Gets Netflix Release Date, With Third Movie Confirmed". Deadline Hollywood. נבדק ב-15 באוגוסט 2019. {{cite web}}:  (עזרה)
↑  "To All the Boys 3 confirmed by Netflix as second movie gets release date". Digital Spy. 15 אוג' 2019. נבדק ב-11 פבר' 2020. {{cite web}}:  (עזרה)
↑  "To All the Boys I've Loved Before 3". נבדק ב-11 פבר' 2020. {{cite web}}:  (עזרה)
טיים ליין

| --- | --- |

כרזת הסרט
 מבוסס על:  רומן מאת מייקל קרייטון
 בימוי:  ריצ'רד דונר 
 הופק בידי:  לורן שולר דונר ג'ים ון וויק ריצ'רד דונר
 תסריט:  ג'ף מגווייר ג'ורג' נולפי
 עריכה:  ריצ'רד מרקס 
 שחקנים ראשיים:  פול ווקר פרנסס או'קונור ג'רארד באטלר בילי קונולי דייוויד ת'יוליס אנה פריל ניל מק'דוניו מט קרייבן אית'ן אמברי מייקל שין למברט וילסון מרטון קסוקס רוזיף סאת'רלנד
 מוזיקה:  בריאן טיילר, ג'רי גולדסמית' 
 צילום:  ג'וזף קיילב דשנל
 מדינה:  ארצות הברית 
 חברת הפקה:  פרמאונט, Mutual Film 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  26 בנובמבר 2003
 משך הקרנה:  116 דק' 
 שפת הסרט:  אנגלית צרפתית
 סוגה:  סרט הרפתקאות סרט מדע בדיוני סרט מתח סרט פעולה
 מקום התרחשות:  צרפת 
 תקציב:  $80,000,000‏
 הכנסות:  $43,935,763‏
 הכנסות באתר מוג'ו:   timeline
 דף הסרט ב־IMDb
 
טיים ליין (באנגלית: Timeline) הוא סרט הרפתקאות מדע בדיוני אמריקאי משנת 2003 בבימויו של ריצ'רד דונר, המבוסס על רומן באותו השם מאת מייקל קרייטון. צוות של ארכאולוגים נשלחים אחורה בזמן, אל צרפת של ימי הביניים, על מנת להציל את הפרופסור שלהם שנקלע לאמצעו של קרב היסטורי מפורסם. בסרט מככבים פול ווקר, פרנסס או'קונור, ג'רארד באטלר, בילי קונולי, דייוויד ת'יוליס, אנה פריל ועוד.
ג'רי גולדסמית' הלחין את המוזיקה המקורית עבור הסרט, האחרונה שהלחין לפני מותו ב-2004, אולם בסופו של דבר המוזיקה שלו הוחלפה בזו של בריאן טיילור, לאחר שהסרט נערך מחדש, ומצבו הרפואי של גולדסמית' לא איפשר לו להמשיך. הסרט ספג ביקורות שליליות מצד מבקרי הקולנוע, והיה לכישלון כלכלי בקופות הכרטיסים.
שחקנים ודמויות

| שם השחקן/נית | שם הדמות |
| --- | --- |
פול ווקר: כריס ג'ונסטון
פרנסס או'קונור: קייט אריקסון
ג'רארד באטלר: אנדרה מארק
בילי קונולי: פרופ' אדוארד א. ג'ונסטון
דייוויד ת'יוליס: רוברט דוניגר
אנה פריל: ליידי קלייר
ניל מק'דוניו: פרנק גורדון
מט קרייבן: סטיבן קריימר
אית'ן אמברי: ג'וש שטרן
מייקל שין: לורד אוליבר דה ואן
למברט וילסון: לורד ארנאוד דה שרבולה
מרטון קסוקס: סר ויליאם דה קר / ויליאם דקר
רוזיף סאת'רלנד: פרנסואה דונטלה
פטריק סבונגוי: ג'ימי גומז
סטיב קאהן: בייקר
הפקה

לצורך צילומי סצנות הקרב, נעשה שימוש בשחזורים היסטוריים של ימי הביניים. ריצ'רד דונר הגביל את השימוש ב-CGI שבסרט ככל שניתן היה.
המוזיקה שחיבר המלחין ג'רי גולדסמית הוחלפה בסופו של דבר בזו של בריאן טיילור, בגלל השינויים בגרסה הסופית של הסרט. עם זאת, שני הלחנים, הן של טיילור והן של גולדסמית, נכללו בפסקול הסרט ששוחרר על גבי CD.
הכנסות וביקורות

רוב המבקרים מתחו ביקורת שלילית על הסרט, שהיה לכישלון כלכלי בקופות הכרטיסים - הסרט הכניס כ-43 מיליון דולר ברחבי העולם, לעומת תקציב של 80 מיליון דולר. הסרט קיבל דירוג של 12% באתר Rotten Tomatoes, המבוסס על 139 ביקורות, וקבע כי הסרט הוא "תוספת חסרת קוהרנטיות לז'אנר סרטי המסע בזמן, שנראית ונשמעת חסרת טעם".
הערות שוליים

↑  "Timeline".
↑  "Timeline".
↑  Paul (12 ביולי 2002). "Donner Shuns CG Effects in Timeline". IGN. נבדק ב-27 בדצמבר 2008. {{cite web}}:  (עזרה)
↑  Timeline soundtrack review at Filmtracks.com
↑  http://www.rottentomatoes.com/m/timeline/
| --- | --- |
בקרת זהויות :  LCCN: n2005074260  VIAF: 177159141   WorldCat (עם VIAF): 177159141
פיתוי קטלני

| --- | --- |

כרזת הסרט
 מבוסס על:  "פיתוי קטלני" מאת ג'ויס מיינארד
 בימוי:  גאס ואן סנט 
 הופק בידי:  לורה זיסקין 
 תסריט:  באק הנרי
 עריכה:  קרטיס קלייטון
 שחקנים ראשיים:  ניקול קידמן חואקין פיניקס מאט דילון
 מוזיקה:  דני אלפמן 
 צילום:  אריק אלן אדוארדס 
 מדינה:  ארצות הברית ארצות הברית
 חברת הפקה:  Rank Organisation
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  20 במאי 1995 (פסטיבל קאנס) ארצות הברית 6 באוקטובר 1995
 משך הקרנה:  102 דק' 
 שפת הסרט:  אנגלית 
 סוגה:  קומדיה שחורה מותחן פשע דרמה
 מקום התרחשות:  ניו המפשייר 
 תקציב:  20 מיליון דולר
 הכנסות:  21.3 מיליון דולר
 הכנסות באתר מוג'ו:   todiefor
 דף הסרט ב־IMDb
 
פיתוי קטלני (באנגלית: To Die For) הוא סרט דרמה קומית שחורה פלילי משנת 1995, המצולם במתכונת מוקומנטרית, בבימויו של גאס ואן סנט עם תסריט מאת באק הנרי, המבוסס על רומן באותו שם מאת ג'ויס מיינארד, שהתבסס בעצמו על סיפורה של פמלה סמראט. בסרט מככבים ניקול קידמן, מאט דילון וחואקין פיניקס. בתפקידי המשנה מופיעים אילנה דגלאס, ויין נייט, קייסי אפלק, קורטווד סמית', דן הדייה ואליסון פולנד. קידמן הייתה מועמדת לפרס באפט"א וזכתה בפרס גלובוס הזהב ובפרס השחקנית הטובה ביותר בפרסי אמפייר על הופעתה. בכתב העת המדעי "BMC Psychiatry", דמותה תוארה כסובלת מהפרעת אישיות נרקיסיסטית.
הסרט כולל הופעות אורח של ג'ורג' סיגל, דייוויד קרוננברג, הסופרת מיינארד והתסריטאי הנרי עצמם.
המוזיקה עבור הסרט הולחנה על ידי דני אלפמן.
הסרט עלה לאקרנים ב-6 באוקטובר 1995.
עלילת הסרט

סוזן סטון היא אישה שתמיד הייתה אובססיבית ונחושה להופיע בטלוויזיה, בשאיפה להפוך לכתבת מפורסמת בעולם. סוזן מתחתנת עם לארי מארטו, משתמשת בעסקי המסעדות המשפחתיות שלו כדי לשמור על היציבות הכלכלית שלה, ולוקחת עבודה כמזכירה במשרה חלקית בתחנת הכבלים המקומית, "WWEN", בתקווה לטפס בסולם הדרגות של הרשת. באמצעות התמדה בלתי נלאית, בסופו של דבר סוזן מקודמת בעבודתה וממונה להגיש את פינת מזג האוויר במהלך חדשות הערב של התחנה.
כאשר לארי מתחיל לבקש ממנה לוותר על הקריירה שלה על מנת להקים משפחה ולעזור בעסקי המסעדות, סוזן מתחילה מיד לרקום תוכנית במטרה להיפטר ממנו. לשם כך היא משתמשת בסרט התיעודי הטלוויזיוני שהיא עובדת עליו העוסק בבני נוער הלומדים בתיכון המקומי; היא מפתה אחד מהם, ג'ימי אמט, ומתמרנת אותו ואת חבריו, ראסל היינס ולידיה מרץ, להרוג את לארי. בעזרת ראסל ולידיה, ג'ימי בסופו של דבר מבצע את הרצח.
אף על פי שמותו של לארי נקבע לבסוף כתוצאה מפריצה מזוינת, המשטרה מוצאת את הסרט התיעודי שסוזן מכינה, שמרמזת על מערכת יחסים בינה לבין ג'ימי. בני הנוער נעצרים ומקושרים דרך הראיות לזירת הפשע. לידיה עושה עסקה עם המשטרה במסגרתה היא משוחחת עם סוזן כשעליה מכשיר האזנה, וסוזן חושפת מבלי משים את חלקה בתכנון הרצח. עם זאת, למרות הראיות החד-משמעיות, סוזן טוענת כי היא רומתה על ידי המשטרה שכפתה עליה להודות ברצח ומשוחררת בערבות.
כשהיא מתענגת על אור הזרקורים, סוזן מפברקת סיפור על כך שלארי היה מכור לסמים שנרצח על ידי ג'ימי וראסל, סוחריו כביכול. ג'ימי וראסל נידונים למאסר עולם; אך ראסל עושה עסקת טיעון להפחתה בעונשו בעוד לידיה משוחררת במאסר על תנאי. בינתיים, אביו של לארי, ג'ו, מבין שסוזן עמדה מאחורי מות בנו ומשתמש בקשריו במאפיה שלו על מנת להזמין את רציחתה. המתנקש מפתה את סוזן לצאת מביתה, הורג אותה ואז מסתיר את גופתה מתחת לאגם קפוא.
בסצנת האפילוג, לידיה זוכה לתשומת לב לאומית בכך שהיא מספרת את הצד שלה בהתרחשויות האחרונות בראיון טלוויזיוני, והופכת לסלבריטאית; ואילו אחותו של לארי, ג'ניס, מתאמנת בהחלקה על הקרח באגם הקפוא בו מוסתרת גופתה של סוזן.
צוות השחקנים והדמויות

ניקול קידמן - סוזן סטון-מארטו
מאט דילון - לארי מארטו
חואקין פיניקס - ג'ימי אמט
קייסי אפלק - ראסל היינס
אילנה דגלאס - ג'ניס מארטו
אליסון פולנד - לידיה מרץ
דן הדייה - ג'ו מארטו
מריה טוצ'י - אנג'לה מארטו
ויין נייט - אד גרנט
קורטווד סמית' - ארל סטון
הולנד טיילור - קרול סטון
סוזן טריילר - פיי סטון
טים הופר - מייק ורדן
מייקל רספולי - בן דלוקה
באק הנרי - מר ה. פינלאסון
ג'רי קוויגלי - ג'ורג'
דייוויד קרוננברג - אדם באגם
ג'ויס מיינארד - עורכת דין
כריס פיליפס (ללא קרדיט) - שחקן כדורגל
ג'ורג' סיגל (ללא קרדיט) - דובר הכנס
ריין פיניקס (ללא קרדיט) - נגן בתוף מרים
אמבר-לי קמפבל - סוזן, בגיל 6
הפקה

הסרט הוא תערובת של סגנונות וסוגות שונות, המשלבים דרמה מסורתית עם מונולוגים קומיים שחורים ישירים למצלמה על ידי דמותה של קידמן, וראיונות מוקומנטריים, חלקם טרגיים, עם כמה מהדמויות האחרות בסרט.
הסרט והרומן עליו הוא מבוסס שאבו השראת מעובדות שעלו והתגלו במהלך משפטה של פמלה סמארט, רכזת שירותי תקשורת בבתי ספר שנכלאה באשמת פיתוי תלמיד תיכון בן 16 ושידולו להרוג את בעלה.
תפקידה של סוזן סטון הוצע במקור למג ראיין, שדחתה את התפקיד ואת המשכורת שהוצעה לה, 5 מיליון דולר. לקידמן, שמאוחר יותר לוהקה לתפקיד, שולמו שני מיליון דולר.
הערות שוליים

↑  "Empire Awards Past Winners - 1996". Empireonline.com. Bauer Consumer Media. 2003. Retrieved 16 September 2011.
↑  Hesse M, Schliewe S, Thomsen RR; Schliewe; Thomsen (2005). "Rating of personality disorder features in popular movie characters". BMC Psychiatry. London: BioMed Central. 5: 45. doi:10.1186/1471-244X-5-45. PMC 1325244. PMID 16336663.
↑  "A ROLE TO DIE FOR A JUICY PART HELPS NICOLE KIDMAN ESCAPE HER IMAGE AS TOM CRUISE'S WIFE". Sun Sentinel. 5 October 1995. Retrieved 13 November 2010.
↑  "'To Die For’ killer teacher Pamela Smart may get payday in lawsuit", "NYDailyNews.com"
↑  Thomson, David (2006). Nicole Kidman. Bloomsbury.
Remix OS

| --- | --- |

 מפתח:  Jide Technology
 משפחה:  Android
 מודל קוד:  קוד סגור
 מחזור חיים:  2014–הווה (כ־11 שנים) 
 גרסה אחרונה:  3.0 ב־25 בנובמבר 2016 (לפני 8  שנים, חודשיים ו־23  ימים)
 סוג גרעין:  מונוליתי
 סוג רישיון:  תוכנה חינמית
 מצב עבודה:  לא עדכני
 מבוססת על:  אנדרואיד-x86 
 אתר אינטרנט:  http://www.jide.com/en/remixos 
 
רמיקס לינוקס (באנגלית: Remix OS) היא הפצת גנו/לינוקס, המיועדת לשימוש במחשבים אישיים ומכשירים ניידים מבוססי ARM. המטרה הייתה לאפשר הרצת אפליקציית מובייל המיועדות למערכת אנדרואיד במחשבים נייחים.
היא פותחה על ידי צוות הפיתוח של חברת Jide Technology (ג'ייד טכנולוגיות) ושוחררה בתאריך 25 בינואר 2016 (גרסה 2.0.109).
ההפצה ניתנת להורדה בחינם דרך האתר הרשמי ולה 2 גרסאות עיקריות: גרסה למחשבים נייחים (Remix OS for PC), וגרסה למכשירים ניידים (Remix OS for Mobile).
המערכת מופצת כשעליה מותקנות מראש תוכניות רבות כגון: דפדפן האינטרנט (FireFox), חבילת יישומים משרדיים (Microsoft Office), תוכנת מסרים מיידיים (WhatsApp) ועוד.
בתאריך 17 ביולי 2017, הודיעה חברה ג'יד טכנולוגיות כי היא מפסיקה את הפיתוח של מערכת ההפעלה בעבור מחשבי PC.
רשימת גרסאות

רשימת גרסאות המיועדות למחשב:
| גרסה | תאריך |
| --- | --- |
2.0.109: 25 בינואר 2016
2.0.102: 2 בפברואר 2016
2.0.202: 31 במרץ 2016
2.0.205: 26 באפריל 2016
2.0.402: 5 ביולי 2016
2.0.403: 15 ביולי 2016
3.0.101: 26 ביולי 2016
3.0.102: 2 באוגוסט 2016
3.0.203: 1 בספטמבר 2016
3.0.206: 12 באוקטובר 2016
3.0.207: 25 בנובמבר 2016
להלן 5 גרסאות המיני האחרונות:
| גרסה | תאריך |
| --- | --- |
2.0.510: 9 באוגוסט 2016
2.0.604: 22 בספטמבר 2016
2.0.611: 12 באוקטובר 2016
2.0.621: 4 בנובמבר 2016
2.0.626: 11 בנובמבר 2016
Ark Linux

| --- | --- |


 מפתח:  ברנרד רוזנקרנצר (Bernhard Rosenkränzer)
 משפחה:  גנו/לינוקס
 מודל קוד:  קוד פתוח
 גרסה אחרונה:  2008.1 ב־14 במאי 2008 (לפני 16  שנים, 9  חודשים ו־4  ימים)
 סוג גרעין:  מונוליתי
 סוג רישיון:  הרישיון הציבורי הכללי של גנו
 מצב עבודה:  לא עדכני
 אתר אינטרנט:  http://www.arklinux.org 
 
ארק לינוקס (אנגלית: Ark Linux) הייתה הפצת גנו/לינוקס עם ממשק גרפי מבוסס KDE. ההפצה פותחה על מנת לספק מענה ראוי למחשבים בעלי חומרה חלשה והכילה ממשק משתמש פשוט, יעיל וחסכונית במשאבים.
ההפצה פותחה על ידי ברנרד רוזנקרנצר (Bernhard Rosenkränzer), שוחררה בתאריך 19 במרץ 2005 (גרסה 1.0, Alpha) וניתנת להורדה כגרסה הנטענת מתקליטור אתחול.
המערכת מופצת כשעליה מותקנות מראש תוכניות רבות כגון: תוכנת המסרים Kopete, דפדפן האינטרנט Konqueror, חבילת יישומים משרדיים Open Office ועוד.
רשימת גרסאות

צוות הפיתוח שחרר 6 גרסאות אל השוק:
| תאריך יציאה | גרסה |
| --- | --- |
19.3.2005: 2005.1
10.12.2005: 2005.2
2.8.2006: 2006.1
17.8.2007: 2007.1
14.5.2008: 2008.1
ראו גם

Linpus Linux
Kuki Linux
SparkyLinux
קראנצ'באנג לינוקס

| --- | --- |


צילום מסך של ההפצה בגרסה 11
 מפתח:  פיליפ ניובורו (corenominal)
 משפחה:  מערכות הפעלה
 מודל קוד:  קוד פתוח עם מרכיבי קוד סגור
 מחזור חיים:  נובמבר 2008 – הווה (כ־16 שנים) 
 גרסה אחרונה:  11 20130506 ("Waldorf") ב־6 במאי 2013 (לפני 11  שנים, 9  חודשים ו־12  ימים)
 סוג גרעין:  מונוליטי
 סוג רישיון:  הרישיון הציבורי הכללי של גנו 
 מצב עבודה:  הופסק
 סביבת שולחן עבודה:  Openbox 
 מבוססת על:  דביאן 
 פלטפורמות:  x86, x86-64 
 BunsenLabs ←
 
קראנץ'באנג לינוקס (באנגלית: CrunchBang Linux) הייתה הפצת לינוקס המבוססת על דביאן. ההפצה עוצבה כך שתשתמש ביחסית מעט מאוד משאבי מערכת. פיתוח ההפצה הופסק ב-6 בפברואר 2015 על ידי מפתחה פיליפ ניובורו, ובמקום זה המליץ למשתמשים להשתמש בהפצה דביאן. ההפצה זכתה לביקורות אוהדות ולאחר סיום פיתוחה נוצרו הפצות דומות לה, דוגמת BunsenLabs, CrunchBang++ ו-CrunchBang-Monara.
תוכנה

ההפצה אינה כוללת סביבת שולחן עבודה, ובמקום זה משתמשת במנהל חלונות הקרוי Openbox. רבות מהתוכנות המותקנות מראש בהפצה הן מבוססות GTK+. בעבר ההפצה הייתה מבוססת על ההפצה אובונטו, אך היא החלה להיות מבוססת על דביאן החל מגרסה 10, שגרסת אלפא ראשונה שלה שוחררה ב-20 במרץ 2010.
הערות שוליים

↑  The end., מתוך פורום ההפצה
↑  About CrunchBang Linux, מאוחזר מתוך אתר ההפצה באמצעות Wayback Machine
↑  הודעה על שחרור הגרסה, מתוך אתר DistroWatch
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
אומץ אמיתי (סרט, 1969)

| --- | --- |
כרזת הסרט
כרזת הסרט
 מבוסס על:  רומן של צ'ארלס פורטיס
 בימוי:  הנרי הת'וואי
 הופק בידי:  האל ואליס
 תסריט:  מרגרט רוברטס
 עריכה:  וורן לאו
 שחקנים ראשיים:  ג'ון ויין קים דארבי גלן קמפבל
 מוזיקה:  אלמר ברנסטיין
 צילום:  לוסיין באלארד
 מדינה:  ארצות הברית ארצות הברית
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  12 ביוני 1969
 משך הקרנה:  128 דקות
 שפת הסרט:  אנגלית
 סוגה:  מערבון, סרט מבוסס יצירה ספרותית, סרט דרמה 
 מקום התרחשות:  ארקנסו 
 הכנסות:  31,100,000 דולר
 הכנסות באתר מוג'ו:   truegrit
 פרסים:  פרס אוסקר לשחקן הטוב ביותר (ג'ון ויין)  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
אומץ אמיתי (באנגלית: True Grit) הוא מערבון אמריקאי משנת 1969 בבימויו של ג'ון הת'וואי, עם ג'ון ויין, קים דארבי וגלן קמפבל בתפקידים הראשיים.
ג'ון ויין שיחק גם בסרט המשך בשם "רוסטר קוגבורן" (1975) לצדה של קתרין הפבורן שהצליח פחות.
התסריט מבוסס על הרומן רב המכר "אומץ אמיתי" מאת צ'ארלס פורטיס משנת 1968. רימייק לסרט נעשה ב-2010 בהפקתם ובבימוים של האחים כהן.
תקציר העלילה

1880, מחוז יל בארקנסו - פרנק רוס (ג'ון פיקארד), יוצא לפורט סמית ביחד עם עוזרו טום צ'ייני (ג'ף קורי) לרכוש סוסים אצל קולונל סטונהיל (סטרות'ר מרטין). בתו מאטי (קים דארבי) בת ה-14 מנהלת את כספי החווה נותנת לו את הכסף לרכישה ועוד שתי מטבעות זהב "למזל" היא חוששת מצ'ייני שיש לו עבר לא טוב ואביה לקח אותו לחווה כדי לשקם אותו.
בפורט סמית משתכר צ'ייני, רב עם רוס, הורג אותו ושודד את כספו. מאטי נשבעת לנקום בו. היא מגיעה לפורט סמית, נוכחת בתליית שלושה פושעים ונתקלת במרשל רובן "רוסטר" קוגבורן שהביא מספר פושעים למעצר ומעיד בפני "השופט התליין" יצחק צ'ארלס פרקר (אנ') על מקרה בו נאלץ להרוג עבריין כהגנה עצמית.
מאטי מבקשת מקוגבורן ללכוד את צ'ייני אך הוא מסרב בתחילה ומתייחס אליה כילדה. רק לאחר שהיא מציעה לו 100 דולר הוא מתרצה. הוא מעוניין ללכוד את צ'ייני ביחד עם האקדוחן "לאקי" נד פפר (רוברט דובאל) אותו הוא מחפש זמן רב.
קוגבורן הוא מבוגר, שתיין ושתום עין אך מאטי מאמינה בו. בפונדק בו היא מתגוררת היא פוגשת בריינג'ר לביף (גלן קמפבל) מטקסס שרודף אחרי נד פפר שרצח סנטור מטקסס ויש פרס ללכידתו. קוגבורן ולביף מחליטים לצאת ביחד ולהתחלק בפרס. הם מסרבים לצרף את מאטי אך היא עומדת על כך וכשהם חוצים את הנהר במעבורת היא חוצה אותו על סוס.
הם מגיעים לשטח בשליטת האינדיאנים. ומקבלים ידיעות על נד פפר. הוא אמור להגיע עם אקדוחניו לבקתה בה נמצאים שני אקדוחנים - קווינסי (ג'רמי סלייט) ומון (דניס הופר) ולהצטרף אליהם לשוד מרכבת דואר. הם משתלטים על שניהם ומאיימים עליהם. מון מתחיל לדבר אך קווינסי הורג אותו בסכין וקוגבורן יורה בו. לפני שהוא מת אומר קווינסי שהם מחכים לנד פפר וחבורתו.
קוגבורן ולביף אורבים לנד פפר ואקדוחניו והורגים אחד מהם אך פפר מצליח להימלט.
הם ממשיכים בדרכם, מאטי יורדת לנהר להתרחץ ונתקלת בצ'ייני. היא יורה ופוצעת אותו קלות אך נופלת בשבי נד פפר וחבורתו שנזעקים לשמע היריות. קוגבורן קורא לפפר להניח למאטי ונד דורש ממנו להסתלק. קוגבורן מסכים ומתרחק ופפר משאיר את מאטי עם צ'ייני ויוצא עם אקדוחניו לקראת קוגבורן. מתפתח קרב יריות בו מצליח קוגבורן לפגוע בכולם וגם לפצוע את פפר. סוסו של קוגבורן נפגע ונופל עליו ופפר הפצוע מתקרב אליו כדי לחסלו אך מחוסל ממרחק על ידי לביף.
בינתיים מנסה צ'ייני לחסל את מאטי אך היא יורה בו ומהדף היריה היא נופלת לבור מלא נחשים ארסיים. לביף חוזר, צ'ייני זורק עליו אבן ופוצע אותו קשה בראשו. למקום נזעק קוגבורן ומשתלשל בחבל לבור כדי להציל את מאטי שכבר הוכשה. לביף הפצוע קשה קושר את החבל לסוסו ומעלה אותם למעלה ואז מת.
קוגבורן מטפל במאטי ודוהר אתה במהירות לקבלת טיפול רפואי והיא ניצלת.
לבסוף מביאה מאטי את קוגבורן לקבר אביה ומבקשת שייקבר בעתיד ליד קברה. הוא מסכים ודוהר בשמחה מעל למשוכות כדי להראות לה שהוא עדיין בכושר.
צוות השחקנים

| שם השחקן/ית | שם הדמות | הערות |
| --- | --- | --- |
| ג'ון ויין | רובן רוסט קוגבורן | מרשל |
| קים דארבי | מאטי רוס |  |
| גלן קמפבל | לביף | ריינג'ר |
| רוברט דובאל | "לאקי" נד פפר | אקדוחן |
| ג'ף קורי | טום צ'ייני | אקדוחן |
| דניס הופר | מון | אקדוחן |
| ג'רמי סלייט | אנרט קווינסי | אקדוחן |
| ג'ון פיקארד | פרנק רוס | אבא של מאטי |
| סטרות'ר מרטין | קולונל סטונהיל | סוחר סוסים |
| ג'יימס וסטרפילד | השופט פרקר |  |
| קוני סויר |  | אישה בטקס התלייה |